GRAD CRIKVENICA
u suradnji s:
ERSTE & STEIERMÄRKISCHE BANK d.d., Jadranski trg 3a, Rijeka,

ZAGREBAČKOM BANKOM Zagreb d.d., Podružnica  Rijeka, Đ. Šporera 3, Rijeka,

VENETO BANKOM d.d. Rijeka, Riva 16
objavljuje

J A V N I    P O Z I V

poduzetnicima i obrtnicima na podnošenje zahtjeva za kreditiranje prema programu 
„Program mjera za poticanje poduzetništva – Subvencioniranje kamatne stope za poduzetničke kredite ”

KRITERIJI ZA KREDITIRANJE PODUZETNIKA PUTEM PROGRAMA „FINANCIRANJE PODUZETNIŠTVA“ GRADA CRIKVENICE

KREDITNI  PROGRAM: FINANCIRANJE PODUZETNIŠTVA GRADA CRIKVENICE
I. 
KREDITNI FOND PODUZETNIČKE LINIJE    
Iznos: HRK 10.000.000,00 
II. 
PRAVO NA PODNOŠENJE ZAHTJEVA
Postojeći poduzetnici i poduzetnici početnici koji imaju sjedište na području Grada Crikvenice i koji namjeravaju ulagati na području Grada Crikvenice. 
      Krediti se odobravaju:
mikro, malim i srednjim subjektima malog gospodarstva, i to trgovačkim društvima, obrtima, profitnim ustanovama koji imaju sjedište na području Grada Crikvenice i koji namjeravaju ulagati na području Grada Crikvenice. 
III. UVJETI KREDITIRANJA
	IZNOS KREDITNIH SREDSTAVA:


· NAJNIŽI IZNOS: 
HRK 100.000,00 
· NAJVIŠI IZNOS: HRK 2.000.000,00, u iznimnim slučajevima i u većem iznosu, predlaže ga Povjerenstvo, a konačnu odluku donosi  Banka, ovisno o kvaliteti programa i kreditnoj sposobnosti poduzetnika. 
	NAMJENA KREDITNIH SREDSTAVA:


Krediti se odobravaju poduzetnicima sa sjedištem na području Grada Crikvenice te poduzetnicima koji ulažu na području Grada Crikvenice, za poticaje postojećih i novih investicijskih projekata, i to u svrhu:
· kupnje, izgradnje, uređenja ili proširenja gospodarskih objekata, te uređenja infrastrukture
· nabave opreme ili pojedinih dijelova opreme
· nabave prijevoznih sredstava ili plovila u funkciji poduzetništva
· obrtnih sredstava u funkciji investicije ili za unaprjeđenje poslovanja (do 30% kredita, osim kod refinanciranja ili refundacije postojećih kredita), o čemu odluku donosi Banka,
· refinanciranja postojećih nepovoljnih kredita ili refundacije ranije uloženih sredstava korištenih za slične namjene do maksimalno 50% kreditnog fonda.
Krediti se ne odobravaju za:
· kupovinu udjela u trgovačkim društvima
· ulaganja u kockarnice i igračnice
· ulaganja u vrijednosnice
· financiranje ekološki neprihvatljivih projekata
· izgradnju apartmanskog smještaja.
	NAČIN KORIŠTENJA KREDITA:


· za osnovna sredstva 
- isplata kredita obavlja se bezgotovinskom isplatom na račun dobavljača/izvršitelja usluga, temeljem ovjerene situacije, predračuna, računa ili ugovora o isporuci ili kupnji, u visini najmanje 90% dijela kredita odobrenog za osnovna sredstva, te isplatom na transakcijski račun korisnika kredita do najviše 10% iznosa odobrenog kredita za osnovna sredstva, uz pravdanje dokumentacijom za namjensko korištenje.
· za obrtna sredstva – maksimalno 30% kredita (osim kod refinanciranja ili refundacije)
- isplata na transakcijski račun korisnika kredita
· dio kredita za refinanciranje 
- isplata direktno na kreditnu partiju banke kod koje se zatvara kreditna obveza korisnika kredita
· dio kredita za refundaciju 
- isplata na transakcijski račun korisnika kredita temeljem plaćenih računa za navedene namjene, za plaćanja učinjena u razdoblju od 1 godine prije dana podnošenja zahtjeva za kredit.  
Jedan primjerak ugovora o kreditu obavezno se dostavlja Gradu Crikvenici, Odsjeku za gospodarstvo, turizam i projekte.
	ROK OTPLATE KREDITA:


· za kupnju, izgradnju i dogradnju gospodarskih objekata s pripadajućim zemljištem 
· rok korištenja: do 12 mjeseci
· rok otplate: do 10 godina, uključujući poček  od 1 godine
· za adaptaciju, opremanje, nabavku prijevoznih sredstava i plovila, refinanciranje postojećih kredita i refundaciju
                  -     rok korištenja: do 12 mjeseci
· rok otplate: do 10  godina, uključujući poček od 6 do 12 mjeseci (osim za refinanciranje, kod kojeg nema počeka).
	NAČIN OTPLATE KREDITA:


· u jednakim mjesečnim, tromjesečnim ili polugodišnjim ratama, s time da prva rata dospijeva nakon isteka razdoblja počeka (u razdoblju počeka plaća se kamata)
· povrat obveza (iznos kredita, pripadajuće kamate, naknade i drugi eventualni troškovi) provodi se u kunama, odnosno u kunskoj protuvrijednosti iznosa iskazanog u EUR, obračunatog po srednjem tečaju HNB-a za EUR na dan plaćanja. 
	KAMATNA STOPA: 


1. KREDITI S VALUTNOM KLAUZULOM

· VENETO BANKA  D.D. 3M EURIBOR + 5,9 % p.p. godišnje, promjenjiva
· ERSTE & STEIERMÄRKISCHE BANK D.D. 3M EURIBOR + 6,00 % p.p. godišnje, promjenjiva
· ZAGREBAČKA BANKA D.D. 3M EURIBOR + 6,20 % p.p. godišnje, promjenjiva
2. KREDITI U KUNAMA

· ZAGREBAČKA BANKA D.D Trezorski zapisi na 91 dan + 6,20  p.p. godišnje, promjenjiva. 
GRAD CRIKVENICA subvencionira kamatnu stopu kako slijedi:
· za ulaganja u turizam, proizvodne djelatnosti te izvozne djelatnosti – 3 p.p.   

· ostale djelatnosti -  subvencionira 2 p.p. 
· kamata se obračunava i naplaćuje mjesečno ili tromjesečno, u tijeku korištenja kredita, počeka i otplate
· u slučaju neuredne otplate kreditnih obveza od strane korisnika, isti gubi pravo na subvenciju.
	NAKNADA: 


· iznos naknade do 0,5 % jednokratno na iznos odobrenog kredita, prije prvog korištenja kredita. 
